Pentru certificate SSL cu validare a domeniului (SSL-DV) nu sunt necesare nici un fel de documente. Pentru cele cu validare extinsă sau cu validare a companiei, sunt necesare documente care să dovedească identitatea companiei asociată acelui domeniu. În acest caz sunt necesare următoarele documente: - o copie după certificatul de înregistrare emis de registrul comerțului. Aceasta trebuie să fie semnată și ștampilată, având specificația "conform cu originalul" - un certificat constatator emis de registrul comerțului în ultimele 4 săptămâni - o copie de pe ultima factură de telefonie / internet sau alte utilități (apă, energie electrică, gaz) - o cerere de achiziție Un alt aspect important îl constituie informațiile whois ale domeniului pentru care se dorește emiterea respectivului certificate SSL. Acestea trebuie să fie identice cu cele din certificatul de înregistrare al companiei. De asemenea numărul de telefon trebuie să fie același. Pentru mai multe informații în acest sens puteți contacta departamentul comercial.